Raad vir digitale TV aangestel | Netwerk24
2 lyke in veld by Tempe gevind
Die lyke van twee mans, vermoedelik haweloses, is Dinsdagoggend vroeg in 'n oop stuk veld naby die Tempe-ingang in Bloemfontein gevind.
Spietkops ry kapers se planne in die wiele
Vier gewapende rowers wat Maandag 'n voertuig in Kaapstad probeer kaap het, se planne is gefnuik toe verkeersbeamptes hulle op heter daad betrap het.
Polisie trek 'slapende' selfoondief in bed vas
'n Vermeende selfoondief is Vrydag vasgetrek toe hy in 'n huis in Delft in 'n bed gespring en voorgegee het dat hy slaap om die polisie te mislei.
Russe mis sperdatum, wag om lot te hoor
Rusland sal sy asem ophou vir die einde van die maand wanneer Wêreldatletiek se raad in 'n videokonferensie sal vergader en sy lot bespreek.
Rosestad gaan nie vreemd wees vir Reinhardt
Onthou maar gerus die naam Reinhardt Fortuin, want hy wil die volgende twee en 'n halwe jaar as losskakel naam vir homself by die Cheetahs maak.
Protokol is 'frustrasie, maar nodig' sê Lungi
Lungi Ngidi sê die gesondheidsprotokolle wat nou by krieketoefeninge gevolg moet word, is "baie frustrerend, maar baie nodig".
Nóg 'n bank faseer tjeks uit
Nog een van Suid-Afrika se groot banke gaan binnekort nie meer tjeks aanvaar nie.
Covid-19 knou Media24 – oorweeg sluitings, minder uitgawes
Media24 oorweeg dit om vyf tydskrifte en twee koerante te sluit, sy oorblywende maandelikse tydskrifte uit te kontrakteer en hul frekwensie te verminder, twee koerante net digitaal uit te gee en personeel in steundienste-afdelings te verminder.
Goud loer na $1 800 per fynons
Die Covid-19-pandemie laat die prys van goud steeds die hoogtes inskiet.
#Kouekoffiema: Alien-taal en gagga stokkielekkers
Boeta het besef hy kan alien-taal praat en Pops besluit sy wil 'baba' speel. Hier is die jongste aflewering van Carla Lang se #Kouekoffiema-rubriek.
Warm debat oor superslim African Grey
Mense het die African Grey-papegaai (Psittacus­ erithacus) "tot die dood toe lief".
Covid se tyd gaan verby
Prediker is seker die vreemdste boek in die Bybel, en wel om twee redes.
RESEP: O afvalpot, jou heilige, lekker ding!
Ek het grootgeword met hierdie lekkerte.
Raad vir digitale TV aangestel
10 Julie 2018 12:39
Nomvula Mokonyane, minister van kommunikasie, het 'n adviesraad aangestel om die oorgang van analoog- na digitale aardtelevisie te bespoedig.
Suid-Afrika het al verskeie spertye gemis om van analoog- na digitale aardtelevisie oor te skakel.
Die adviesraad se eerste taak is om 'n oorgangsplan in samewerking met Aldred Dreyer, hoof van die nuut geskepte kantoor vir projekbestuur van die migrasie na digitale aardtelevisie, op te stel.
Suid-Afrika het al verskeie sperdatums vir die oorgang gemis sedert daar in 2008 met die beplanning daarvoor begin is.
Die proses is telkens vertraag deur bekgevegte tussen belanghebbendes, voortslepende hofsake en 'n voortdurende gebrek aan konsensus oor uitsaaistandaarde.
Die migrasieprojek, wat deur die Internasionale Telekommunikasie-unie (ITU) vereis word, moes al in Junie 2015 voltooi gewees het.
Suid-Afrika gaan ook nie die volgende sperdatum van Junie 2019 haal nie.
Nomonde Gongxeka-Seopa, 'n raadslid van die Onafhanklike Kommunikasieowerheid van Suid-Afrika (Okosa), is voorsitter van die adviesraad van twaalf lede. Die ander lede is onder andere Nomsa Philiso, waarnemende uitvoerende hoof van die SAUK, Themba Kinana van Vodacom, Moses Mashisane van MTN, Thabo Makenete van Multichoice en Norman Munzhelele van eMedia.
Die regering het nog geen aanduiding gegee van hoe huishoudings wat nie hiervoor kwalifiseer nie, aangemoedig sal word om 'n dekodeerder vir nagenoeg R700 te koop nie.
Vrystaters het in Junie gehoor hulle gaan teen einde vanjaar die eerste Suid-Afrikaners wees wat van analoog- na digitale aardtelevisie oorgeskakel word.
Die adviesraad moet verseker dat dit wel gebeur. Volgens Mokonyane ondersoek sy die model van nuwe dekodeerders.
Analoogkykers is diegene sonder 'n satellietskottel of 'n dekodeerder.
Volgens Channel24 wag baie arm huishoudings wat minder as R3 200 per maand verdien en vir 'n gratis dekodeerder kwalifiseer, steeds daarvoor.
Die regering het reeds beloof om 5,2 miljoen sulke dekodeerders gratis uit te deel, maar heelwat meer Suid-Afrikaanse huishoudings gaan dit benodig en sal dit moet koop.
Besonderhede van die nuwe model en die datum waarop analoog-TV beëindig gaan word, sal eers ná oorweging in die kabinet bekend gemaak word.
Mokonyane sê die raad se aanstelling sal bydra tot 'n spoedige oorskakeling van analoog na digitaal op 'n manier waarop samewerking verkry word sodat "hulpbronne regverdig tussen die regering en die bedryf verdeel word".
Sou analoog afgeskakel word voordat alle Suid-Afrikaners dekodeerders het, sal dit verreikende gevolge inhou vir uitsaaiers, insluitende die SAUK, wat miljoene kykers sal verloor.
Die departement van kommunikasie benodig na bewering nog R6,6 miljard om die proses af te handel. - Fin24